Norske Intelligenssedler, 1776-04-17
Paa Hans Majestæts Fødselsdag den 29de Januarii dette Aar, bleve de, i Følge allerede forhen bekiendtgjort Kongelig Rescript af 10de Augusti 1775, til Belønning for udmærkede Fortienester i Agerdyrkningen og Landhuusholdningen allernaadigst udsatte 3de Præmier, ved den, til samme at uddeele, anbefalede Commission, tilkiendte efterskrevne Æmbedsmænd af den geistlige, militaire og civile Stand i Aggershuus Stift. 1) Hr. Johan Christopher Vogelius, Sognepræst til Ascher i Aggers Fogderie, for den særdeles udmærkede Fliid han har udviist, i Almindelighed ved at have optaget 150 Tønders Sædeland af øde, steenet og moradsig Mark, samt opsat 1500 Favner gode Steengiærder, og i Særdeleshed ved at have afvigte Aar opsat 100de Favner Steengiærder, opbrudt 24 Maal Jord, som ved Rodhugning, og Udminering af over 1000 Læs Steen er gjort til Agerland, ved at have udtørret en Myhr, og derigiennem anlagt 457 Favner 4 a 6 Alen brede Grøfter, samt ved at have formeeret 4 Maal Ager ved at paafylde et Fiæld nogle 1000 Læs Rende Jord med videre, er tilkiendt den største Præmie af 150 Rdlr. 2) Hr. Kammerherre Adeler, Amtmand over Bratsberg Amt, forde anseelige Forbedringer han i en Tiid af 10 Aar og for endeel i afvigte Aar uden Pligt-Arbeyde, har tilveiebragt paa Gaarden Giemsøe Kloster, ved at have optaget 46 Tøndelands Udsæd, deels af steenig og med Træer begroet, men for det meeste af moradsig Grund, som han har igiennem gravet med henved 5000 Alen Hoved Grøfter og 10 a 12000 Alen Tverdiger, samt ved at have ladet oprydde og udlegge til denne Gaard 7, men til Gaarden Bratzberg 24 nye Huusmands-Pladse med videre, er ham tilkiendt den mellemste Præmie af 100 Rdlr. 3) Hr. Lieutenant Fougner af det 3die Syndenfieldske Dragon-Regiment for den besynderlige Flid, med hvilken han har forbedret sin Gaard Lunde i Gusdahl i Gulbrandsdahlen, da han i en Tiid af 7 Aar for det meeste ved Steen brækning, har optaget til Ager og Eng henved 40 Maal, og deraf i Aaret 1775 circa 14 a 16 Maal. af en saa ubeqvem Grund, at den deraf udryddede Steen har afgivet Materialier til 101 Alen KirkeMuur, ligesom han med udryddet Steen har opfyldt Dahler og Ujævnheder, og ved Jords Paaførsel gjort dem til Agerland, og endelig forbedret et Engestykke fra 24 Læs Høes Avling til 4 dobbelt Avling, samt Kornavlingen noget anseeligt, med videre, er tildømt den mindste Præmie af 50 Rdlr. De som har været Medbeylere til ovenanførte Præmier, og enten ikke har havt saa betydelige Fortienester som de belønnede, eller, for hvad de har gjort, ikke tilveyebragt de foreskrevne Beviisligheder, eller manglet de Egenskaber for Person og Eiendom, som de Kongelige Befalinger udfordrer, men som ikke desto mindre fortiener som flittige Borgere at blive bekiendte, ere følgende: Hr. General-Lieutenant Brochenhuus Excellence har fra 1767, da han blev Eyer af Gaarden Gipsund i Rygge Sogn ved Moss, inddeelt den paa Holsteensk Maade i Kupler, og ved bekostelige Rydninger saa mærkelig forbedret den, at derpaa nu avles dobbelt saa meget Høe, som tilforn, og Korn ey allene til en stor Huusholdnings Behov, men endog til at sælge, af Steen, som i Ager, Eng og Udmark er udryddet, ere 540 Favner gode Steengiæder opsatte, og en endnu større Mængde til Bygninger og andet Brug anvendt. Frue Akeleie har fra Aaret 1764, da hendes Mand afg. Commandeur-Capitain Akeleye tilfløttede Gaarden Præsterøed i Jarlsbergs Grævskab, ved Rodhugning af 20200 Qvadrat Alen med Vie-Ohr- og anden Skoug begroet Mark, ved 1377 Favner Grøfters Anleggelse, ved nogle 1000 Læs Steens Udbrydning, og ved andre kostbare Forbedringer forøget denne Gaards Udsæd fra 15 til over 40 Tønder, og Høeavlingen fra 60 a 70 til 2 a 300 Læs, saa har hun og af den afbrudte Steen ladet opføre 1390 Favner Steengiærder, opryddet 3de Huusmands Pladse, hver til 2 a 3 Tønders Udsæd, og desuden sadt Gaarden med Frugt- og Urte-Haver, Fiskedamme og Bygninger i ypperlig Stand. Fortsættelse følger.